cyanic-selkie/wikianc huggingface dataset:
தமிழ்நாடு அரசு நலிந்தோர் குடும்ப நல உதவித் திட்டம்
அதிகாரிகள் ஆய்வு
விண்ணப்பப் படிவங்கள் அனைத்தும் தாலுகா அலுவலகத்தில் ஆய்வு செய்யப்பட்டு வட்டாட்சியரின் முறையான விசாரணைக்குப் பின் அனைத்தும் சரியாக இருக்கும் நிலையில் இந்த உதவித் தொகை அளிக்கப்படுகிறது.
உதவித் தொகை
இத்திட்டத்தில் உதவி பெறுபவர்களுக்கு நிதியுதவியாக ரூபாய்10,000 உதவித் தொகையாக அளிக்கப்படுகிறது
குறிப்பு
குடும்பத்தை பொருளீட்டிக் காப்பாற்றுபவர் என்றுதான் இத்திட்டத்தில் குறிப்பிடப்பட்டுள்ளது. இதில் ஆண், பெண் என்கிற பேதமில்லை. எனவே ஒரு குடும்பத்தில் பெண்தான் குடும்பத்துக்கு நிதி ஆதாரமாக இருந்தார் என்பது உண்மை எனில் உரிய சான்றுகளுடன் அக்குடும்பம் இத்திட்டத்தின் கீழ் விண்ணப்பித்துப் பயன் பெற முடியும்.
பகுப்பு:தமிழ்நாடு அரசுத் திட்டங்கள்
சாள்ஸ் ஸ்டட்
சாள்ஸ் ஸ்டட் (Charles Studd, பிறப்பு: திசம்பர் 2 1860), இறப்பு: சூலை 16 1931), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் 99 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில்  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1860 பிறப்புகள் பகுப்பு:1931 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
காசித் துண்டி விநாயகர் பதிகம்
காசித் துண்டி விநாயகர் பதிகம் என்னும் நூல் பத்து ஆசிரியப் பாக்களால் ஆனது. இந்த நூல் குமரகுருபரர் இயற்றிய நூல் என்று திரிசிரபுரம் மகாவித்துவான் மீனாட்சிசுந்தரம் பிள்ளை குறிப்பிடுகிறார். இந்தச் சுந்தரம்பிள்ளையின் மாணாக்கர் உ. வே. சாமிநாதையர். இந்தச் சாமிநாதையர் பதிப்பித்த குமரகுருபரர் பிரபந்தங்கள் தொகுப்பில் இந்த நூல் இடம்பெறவில்லை. இது வடமோழிக் கலப்பு மிக்கது எனக் கா. சு. பிள்ளை குளிப்பிடுகிறார். இது மீனாட்சி சுந்தரம்பிள்ளை முதன்முதலில் பாடிய நூலாக இருத்தல் வேண்டும் என்பது மு. அருணாசலம் கருத்து.
அடிக்குறிப்பு
பகுப்பு:உரைநூல் காட்டும் நூல்கள்
கே. அப்பாவு பிள்ளை
'''கே. அப்பாவு பிள்ளை' (K. Appavu Pillai'', ஏப்ரல் 15, 1911 - அக்டோபர் 1,1973 ) ஒரு இந்திய அரசியல்வாதி மற்றும் ஓசூரின் முன்னாள் சட்டமன்ற உறுப்பினர் ஆவார். கே. அப்பாவு பிள்ளை பிரபலமாக '''கே. ஏ. பி (K.A.P)''' என்று அழைக்கப்படுவார். அப்பாவு பிள்ளை 30 ஆண்டுகள் தொடர்ந்து ஓசூர் ஊராட்சித் தலைவராக தேர்ந்தெடுக்கப்பட்டவர்.
ஆரம்பகால வாழ்க்கை மற்றும் குடும்பம்
நடுத்தர குடும்பத்தில் பிறந்த இவர் தனது உயர்நிலைக் கல்வியை ஒசூரிலுள்ள சேலம் மாவட்டத்திற்கு உட்பட்ட நகராண்மைக் கழகப் பள்ளியில் பயின்றார். இவரது இளம் வயதிலேயே இவரது தந்தை ஒசூரில் பரவிய பிளேக் நோயால் இறந்தார். அதன் பின்பு தமது சகோதரியால் வளர்க்கப்பட்டார்.
1945 ஆம் ஆண்டு கே. அப்பாவுப்பிள்ளை அவர்களுக்கும் பொன்னம்மாள் அவர்களுக்கும் ஓசூரில் திருமணம் நடைபெற்றது.
உள்ளாட்சித் தேர்தலில் பங்கேற்பு
அரசியலில் ஈடுபாடுகொண்ட இவர் இவர் 1932 - ஆம் ஆண்டு காங்கிரசு கட்சியில் சேர்ந்து தனது அரசியல் வாழ்க்கையைத் துவக்கினார். 1943ஆம் ஆண்டு உள்ளாட்சித் தேர்தல் போட்டியிட்டு, ஓசூர் பஞ்சாயத்து போர்டு தவைராகத் தேர்ந்தெடுக்கப்பட்டார். அதன்பிறகு தொடர்ந்து 30 ஆண்டுகள் எவ்வித இடைவெளியும் இல்லாமல் ஓசூர் பஞ்சாயத்து போர்டு தலைவராகப் தனது இறுதி காலம்வரை ( 01 . 10 . 1972) வரை பணியாற்றினார்.
இறப்பு
கே. அப்பாவு பிள்ளை 1971 ஆம் ஆண்டு நடைபெற்ற ஊராட்சி ஒன்றிய தலைவர் தேர்தலில் போட்டியிட்டு தோல்வி அடைந்தார். அதனால் மிகுந்த மன உளைச்சலுக்கு ஆளான நிலையில் 1973 அக்டோபர் முதல் நாளன்று அன்று ஓசூரில் உள்ள அவரது இல்லத்தில் இறந்தார்.
கௌரவங்கள்
ஒசூர் பேரூராட்சியாக இருந்த காலத்தில் 1980களின் புதியதாக ஒசூரில் கட்டப்பட்ட பேருந்து நிலையத்துக்கு கே. அப்பாவு பிள்ளை அவர்களின் பெயர் வைக்கப்பட்டது. இந்த பழைய பேருந்து நிலையம் அகற்றபட்டு 6. 80 கோடி செலவில் புதியதாக அமைக்க திட்டமிடப்பட்டு 2007 ஆகத்து 31 அன்று அடிக்கல் நாட்டப்பட்டு, 10.5 கோடி செலவில் பணிகள் முடிக்கப்பட்டு 2010 சூலை 18 அன்று மு. க. ஸ்டாலினால் திறக்கப்பட்டது. இந்த புதிய பேருந்து நிலையத்துக்கும் ஒசூர் கே. அப்பாவு பிள்ளை பேருந்து நிலையம் என்று பெயர் வைக்கப்பட்டது.
ஒசூர் பேரூராட்சி அலுவலக (பழைய நகராட்சி அலுவலகம்) வளாகத்தில் அப்பாவு பிள்ளைக்கு சிலை நிறுவப்பட்டது.
வெளி இணைப்புகள்
பகுப்பு:1973 இறப்புகள் பகுப்பு:1911 பிறப்புகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:கிருட்டிணகிரி மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள்
சாயர்புரம்
சாயர்புரம் (Sawyerpuram), தமிழ் நாடு தூத்துக்குடி மாவட்டம், ஸ்ரீவைகுண்டம் வட்டத்தில் உள்ள தேர்வு நிலை பேரூராட்சி ஆகும். இது ஸ்ரீவைகுண்டத்திற்கு தென்மேற்கே 19 கிம் கிறிஸ்தவத்தைப் பரப்ப வந்த போர்த்துகீசிய மறைப்பணியாளர் சாமுவேல் சாயர் என்பவரின் பெயரால் இவ்வூர் சாயர்புரம் என்று வழங்கப்படுகிறது. இங்கு ஜி. யூ. போப் 1844 இல் சாயர்புரம் குருமடம் (Sayarpuram seminary) என்ற பள்ளியைத் துவங்கினார். போப் நினைவாக ஒரு பள்ளியும் கல்லூரியும் இங்கு செயல்படுகின்றன.
அமைவிடம்
சாயர்புரத்திற்கு அருகமைந்த ஊர்கள்; கிழக்கே தூத்துக்குடி 19 கிமீ, மேற்கே திருநெல்வேலி 40 கிமீ, தெற்கே ஏரல் 10  கிமீ, தென்மேற்கே ஸ்ரீவைகுண்டம் 19 கிமீ.
பேரூராட்சி அமைப்பு
21.3 சகிமீ பரப்பும், 15 வார்டுகளும், 100 தெருக்களும் கொண்ட இப்பேரூராட்சி ஸ்ரீவைகுண்டம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   வீடுகள் கொண்ட இப்பேரூராட்சியின் மக்கள்தொகை 12,792 ஆகும்
துவரங்குறிச்சி
துவரங்குறிச்சி (Thuvarankurichi) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பட்டுக்கோட்டை வட்டத்திற்கு உட்பட்ட கிராமம் ஆகும்.பட்டுக்கோட்டையிலிருந்து கிழக்கே நாகப்பட்டினம் செல்லும் வழியில் 6 கி.மீ தொலைவில் அமைந்துள்ளது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 5,601 மக்கள் இங்கு வசிக்கின்றார்கள்.
தொழில்
விவசாயம் இவ்வூரின் முக்கிய தொழிலாகும். நெல் அதிகமாக பயிரிடப்படுகிறது. கடலை,சோளம்,கரும்பு, எள்,உளுந்து போன்ற பயிர்களும், தென்னை, மா, பலா போன்றவைகள் விளையும் மண்வளத்தைக் கொண்டுள்ளது. காவிரித்தாயின் கிளை நதியாக ஓடும் “நசுவினி ஆறு” கிராமத்தின் மிக்கிய நீர் ஆதாரமாகும். குளங்களும் குட்டைகளும் போதிய அளவில் உள்ளது. இதனால் பெரும்பாலான மக்கள் விவசாயத்தையே நம்பி உள்ளனர்.
கிராம வளர்ச்சி
ஊரின் மையத்தில் அரசு உயர்நிலைப் பள்ளியும், பராசக்தி மாரியம்மன் கோவிலும் உள்ளது. சித்திரை திருவிழா துவரங்குறிச்சி சுற்று வட்டார பகுதிகளில் மிகவும் பிரபலமாக நடைபெறும். அய்யனார் கோவில், காமாட்சி அம்மன் கோவில்,பிடாரி அம்மன் கோவில்களுக்கும் இங்கு வருடந்தோறும் திருவிழா நடைபெறும். பசுமையான வயல்களுக்கு மத்தியில் பழமை வாய்ந்த சிவ ஆலயம் ஒன்று பழுந்தடைந்து பயனற்று இருக்கிறது.
மேல்நிலைப் படிப்பிற்கு அருகில் உள்ள தாமரன்கோட்டை,பட்டுக்கோட்டை,காசாங்காடு போன்ற ஊர்களில் உள்ள பள்ளிகளில் மேல் நிலைப் படிப்பை முடிக்கும் மாணவர்கள் அருகில் இருக்கும் அதிராம்பட்டினம், பட்டுக்கோட்டை, திருச்சி, தஞசாவூர், சென்னை என ஊர்களுக்கு சென்று பட்டபடிப்பும் பயில்கின்றனர்.மக்களுக்கு வேண்டிய பொருட்கள் பெரும்பாலும் துவரங்குறிச்சியின் கடை சந்தைகளிலையே கிடைக்கின்றன. இந்தியன் வங்கி, இந்தியன் வங்கி ATM, இந்தியா ATM,கிராம நிர்வாக அலுவலகம், ஊராட்சி மன்ற அலுவலகம், மின்சார வாரியம், பொது நூலகம், அஞ்சல் நிலையங்களும் உள்ளன.
பகுப்பு:தஞ்சாவூர் மாவட்டத்திலுள்ள கிராமங்கள்
தங்கம்(V) புளோரைடு
தங்கம்(V)புளோரைடு (Gold(V) fluoride) என்பது Au2F10 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்கத்தின் புளோரைடு சேர்மமான இது தங்கம் பென்டா புளொரைடு என்ற பெயராலும் அழைக்கப்படுகிறது. மிக உயர்ந்த ஆக்சிசனேற்ற நிலையை தங்கம் இச்சேர்மத்தில் வெளிப்படுத்துகிறது. சிவப்பு நிறத்தில் திண்மமாக காணப்படும் தங்கம்(V)புளோரைடு ஐதரசன் புளோரைடில் கரைகிறது. ஆனால் கரைசல் உடனடியாக சிதைவைடைந்து புளோரினை வெளிவிடுகிறது.
திட நிலையில் தங்கம்(V)புளோரைடு மையச்சீரொழுங்கு இடக்குழு அமைப்பைக் கொண்டுள்ளது. ஆறு ஒருங்கிணைவுகளில் தங்கமும், ஒவ்வொரு தங்கம் மையத்தின் மீதும் ஓர் எண்முக வரிசையிலமைந்த புளோரின் மையங்களும் காணப்படுகின்றன.
இருபடிநிலையில் அறியக்கூடிய ஒரே பென்டாபுளோரைடு தங்கம்(V)புளோரைடு மட்டுமேயாகும். மற்ற பென்டாபுளோரைடுகள் (P, As, Cl, Br, I) ஒற்றைப்படிகளாகவும்  (Nb, Ta, Cr, Mo, W, Tc, Re, Ru, Os, Rh, Ir, Pt) போன்றவை நாற்படிகளாகவும், (Bi, V, U) போன்றவை பலபடி பென்டாபுளோரைடுகளாகவும் உள்ளன. வாயுநிலையில் ஒற்றைப்படியும் முப்படியும் 82:18 என்ர விகிதத்தில் காணப்படுகின்றன. ஆண்டிமனி பென்டாபுளோரைடைக் காட்டிலும் வலிமையான புளோரைடு ஏற்பியாகவும் தங்கம்(V)புளோரைடு அறியப்படுகிறது.
தொகுப்பு முறை தயாரிப்பு
தங்கத்தை ஆக்சிசன் மற்றும் புளோரினுடன் சேர்த்து 370 பாகை செல்சியசு வெப்பநிலைக்கு 8 வளிமண்டல அழுத்தத்தில் சூடுபடுத்தும்போது டையாக்சிசனைல் எக்சாபுளோரோவாரேட்டு தோன்றுகிறது :.
Au(s) + O2(வா) + 3 F2(வா) → O2AuF6(தி)
180 பாகை செல்சியசு வெப்பநிலையில் இவ்வுப்பு சிதைவடைந்து பென்டாபுளோரைடு உருவாகிறது.
வலிமையான ஆக்சிசனேற்றும் முகவராகவும், புளோரினேற்றும் முகவராகவும் கிரிப்டான் டைபுளோரைடு செயலாற்றுகிறது. இதுவே தங்கத்தை உயர்ந்தபட்ச +5 ஆக்சிசனேற்ற நிலைக்கு ஆக்சிசனேற்றுகிறது :.
7 KrF2 (வா) + 2 Au (தி) → 2 KrF+ AuF− 6 (தி) + 5 Kr (வா)
KrF+AuF−6 60 பாகை செல்சியசு வெப்பநிலையில் சிதைவடைந்து தங்கம்(V) புளோரைடு மற்றும் வாயுநிலை கிரிப்டான், புளோரின் போன்றவை உருவாகின்றன :
மேற்கோள்கள்
.
பகுப்பு:தங்கத்தின் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:தங்கம்-ஆலசன் சேர்மங்கள்
பாரிசாதம்
பாரிஜாதம் அல்லது பாரிசாதம் என்ற பெயரில் உள்ள கட்டுரைகள்:
எரிக் எரிக்சன்
எரிக் எரிக்சன் (Erik Homeburger Erikson; சூன் 15 1902-மே 12 1994) என்பவர் ஒரு உளவியல் பகுப்பாய்வாளர் ஆவார். எரிக்சனின் சமூக உளவியல்சார் வளர்ச்சிப் படிநிலைகள் எட்டு  என்பது குறிப்பிடத்தக்கது. மனித வாழ்வில் சமுதாயத்தினால் ஏற்படும் விளைவுகள், மாற்றங்கள், தாக்கங்கள் ஆகியன பற்றி ஆய்வு செய்துள்ளார்.
பிறப்பு
எரிக் எரிக்சன் செருமனியில் உள்ள பிரான்ங்பர்ட்டில் பிறந்தார். தம் சொந்தத் தந்தையாரை எரிக் எரிக்சன் பார்த்ததில்லை. அவருடைய தாய் திருமணம் செய்து கொள்ளாமல் கொண்ட உறவினால் எரிக் எரிக்சன் பிறந்தார். யூதப் பெண்மணியான அவருடைய தாய் தியோடர் ஓம்பர்கர் என்னும் மருத்துவரைப் பின்னர் மணந்து கொண்டார். தியோடர் ஓம்பர்கர் தான் எரிக்சனின் சொந்தத் தந்தை என்று பல ஆண்டுகளாக நம்பி வந்தார். ஓம்பர்கர் தம் சொந்த அப்பா இல்லை என்று பிற்காலத்தில் அறிந்ததும் அவருக்குக் குழப்பம் ஏற்பட்டது. தாம் யார், தம் அடையாளம் யாது என்பதை அறிந்து கொள்ள அவருக்கு ஆர்வம் ஏற்பட்டது. இளம் பருவத்தில்  ஏற்பட்ட இந்த அனுபவம் எரிக்சனுக்கு பிற்காலத்தில் பாரம்பரியம் பற்றியும் அடையாளம் பற்றியும் ஆய்வு செய்வதற்கு ஏதுவாக அமைந்தது.
கல்வி
பள்ளிப் படிப்பை முடித்துவிட்ட எரிக்சன் கலையில் தேர்ச்சிப் பெற பிளாரன்சுக்குச் சென்றார். உளவியல் கல்வி கற்பதில் ஆர்வம் கொண்டார். எரிக் எரிக்சன் தோற்றத்தில் உயரமாகவும் நீல வண்ணக் கண்களுடனும் இருந்த காரணத்தால் பிற மாணவர்களிடமிருந்து வேறுபட்டுக் காணப்பட்டார். யூத இனத்தைச் சேர்ந்தவர் என்பதால் இலக்கண வகுப்பிலிருந்து வெளியேற்றப் பட்டார் என்பது குறிப்பிடத்தக்கது.
பணி
1933 ஆம் ஆண்டில் அமெரிக்காவுக்குக் குடியேறினார். ஆர்வர்டு மருத்துவப் பள்ளியில் ஆசிரியராகப் பணி புரிந்தார். ஆசிரியராகப் பணியில் இருக்கும்போதே குழந்தைகள் மனவியல் மருத்துவம் பார்ப்பதிலும் ஈடுபட்டார். பெர்க்கிலியில் உள்ள கலிபோர்னியாப் பல்கலைக் கழகம், ஏல் பல்கலைக் கழகம்,  சான் பிரான்சிசுகோ மனவியல் நிறுவனம் ஆகியவற்றில் ஆசிரியப் பணி ஆற்றினார். சிக்மண்ட் பிராய்ட், அவருடைய மகள் அன்னா பிராய்டு ஆகியோருடன் தொடர்பும் நட்பும் கொண்டு பழகினார். காந்தி அடிகளைப் பற்றி ஒரு நூல் எழுத சில மாதங்கள் இந்தியாவில் தங்கினார்.
கருத்துக்கள்
சிக்மாண்ட் பிராய்டின் உளவியல் கருத்துகளில் பெரும்பாலானவற்றை ஏற்றுக்கொண்டார். மேலும் சில புதிய கருத்துக்களை முன் வைத்து எழுதியுள்ளார். சிக்மண்ட் பிராய்டின் கருத்தான உளவியல் பாலுணர்வு இளம்பிராயத்துடன் தொடர்பு கொண்டது. ஆனால் எரிக் எரிக்சனின் கருத்து மனிதனின் பிறப்பு முதல் இறப்பு வரை ஏற்படும் வளர்ச்சி நிலைகளைப் பற்றியது ஆகும். குழந்தைகள் வெறும் உயிர்ப் பிண்டங்கள் அல்ல என்றும் குழந்தைகள் குமுக மலர்ச்சியிலும் வளர்ச்சியிலும் பங்களிக்கக் கூடியவர்கள் என்றும் குழந்தைகள் பராமரிப்பும் வளர்ப்பும் குமுகாய வளர்ச்சிக்கு மிகவும் தேவையானவை என்றும் வலியுறுத்திக் கூறிவந்தார்.
குடும்பம்
பாடல் ஆசிரியரான ஜோன் செர்சன் என்னும் பெண்ணைத் திருமணம் செய்து கொண்டார். அவர்களுக்கு 3 பிள்ளைகள். ஒரு மகனான காய் டி எரிக்சன் என்பவர் புகழ் பெற்ற அமெரிக்க சமூகவியல் அறிஞர் ஆவார்.
மேற்கோள்கள்
பகுப்பு:அமெரிக்க உளவியலாளர்கள் பகுப்பு:1902 பிறப்புகள் பகுப்பு:1994 இறப்புகள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:வளர்ச்சிசார் உளவியலாளர்கள்
தோகோலே
தோகோலே (Dohole) என்பது இந்திய நாட்டின் மகாராட்டிராவின் தானே மாவட்டத்தில் உள்ள ஒரு கிராமமாகும். இக்கிராமமானது பிவாண்டி தாலுகாவில் அமைந்துள்ளது. ஏ. எச். 47 (மும்பை - நாசிக் நெடுஞ்சாலை) அமைந்துள்ளது.
மக்கள்தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, தோகோலில் 361 குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கும் குறைவான குழந்தைகள் தவிர்த்து) மக்கள்தொகையின் கல்வியறிவு வீதம் 67.39% ஆகும்.
மேற்கோள்கள்
<references group="" responsive="1">
பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:தானே மாவட்டம் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஸ்கர்டு மாவட்டம்
ஸ்கர்டு மாவட்டம் (Skardu District), பாகிஸ்தான் நிர்வாகத்தில் இருக்கும் காஷ்மீரின் வடக்கில் உள்ள ஜில்ஜிட்-பால்டிஸ்தான் பிரதேசத்தின் 6 மாவட்டங்களில் ஒன்றாகும். ஸ்கர்டு மாவட்டத்தின் நிர்வாகத் நகரம் ஸ்கர்டு ஆகும். ஸ்கர்டு மாவட்டம் சிகார், ரோண்டு, குல்தாரி மற்றும் கார்மங்க் என 4 வருவாய் வட்டங்களைக் கொண்டது.
வரலாறு
ஆகஸ்டு, 1947, இந்திய பாகிஸ்தான் பிரிவினையின் போது நடைபெற்ற 1947 இந்திய-பாகிஸ்தான் போர் போரில், பாகிஸ்தான் நாடு, ஜம்மு காஷ்மீர் இராச்சியத்தின்,  ஜில்ஜில்-பால்டிஸ்தான் பகுதிகளை தன்னுடன் இணைத்துக் கொண்டது. காஷ்மீரத்திலிருந்து பிரித்து  பாகிஸ்தான் தன்னுடன் இணைத்துக் கொண்ட இப்பகுதிகளுக்கு தன்னாட்சி வழங்கியுள்ளது.
வெளி இணைப்புகள்
பகுப்பு:வடக்கு நிலங்கள் பகுப்பு:சம்மு காசுமீரின் வரலாறு பல்திஸ்தான்
ம. சுவாமியப்பன்
'''ம. சுவாமியப்பன்''' என்பவர் ஒரு தமிழக எழுத்தாளர். தமிழ்நாடு வேளாண்மைப் பல்கலைக்கழகத்தில் பூச்சியியல் துறையில் ஆசிரியராகவும், பதிவாளராகவும் 36 ஆண்டுகள் பணியாற்றியுள்ளார். 83 ஆய்வுக் கட்டுரைகளும், 25 பொதுக்கட்டுரைகளும், ஒரு நூலும் எழுதியிருக்கிறார். இவர் முனைவர் மா. கல்யாணசுந்தரத்துடன் இணைந்து எழுதிய “வளம் குன்றா வேளாண்மைக்கு உயிரியல் பூச்சிக் கட்டுப்பாடு” எனும் நூல் தமிழ் வளர்ச்சித் துறையின் 2009 ஆம் ஆண்டுக்கான சிறந்த நூல்களில் வேளாண்மையியல் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
படை (தோல் வியாதி)
படை என்று அழைக்கப்படும் இவ்வகை தோல் வியாதி சருமத்தினில் பாதிப்பு ஏற்படுத்தும் நோய்களுள் ஒன்று. வெளிர் சிவப்பு நிறத்திலான சருமம், சருமத்தினில் அதிகம் அரிக்கும் தன்மை மற்றும் புடைப்புகள் ஏற்படுதல் இதன் விளைவுகள் ஆகும். அத்துடன் அந்த சரும பகுதிகளில் எரிச்சல் கொடுக்கக்கூடிய தன்மை அல்லது உணர்வினை எதிர்மறையாக்குதலை ஏற்படுத்தும். பெரும்பாலான நேரங்களில் இது ஒவ்வாமையினால் ஏற்படுகிறது. இருப்பினும் சில படை தோல் வியாதிகள் ஒவ்வாமை இல்லாத காரணங்களிலும் ஏற்படுகின்றன.
படை தோல் வியாதிகள் பெரும்பாலும் ஆறு வாரங்களில் குணமடையக் கூடியவை, இவை கடுமையான அரிக்கும் தடிப்புகள் கொண்ட தோல் வியாதியாகும். இவை ஒவ்வாமையினால் தூண்டிவிடப்படும் நோயாகும். இது தவிர இருக்கும் ஏனைய தோல் வியாதிகள் ஆறு வார காலத்திற்கும் மேல் நீடிக்குமாயின் அவை நாள்பட்ட அரிக்கும் தடிப்புகள் கொண்ட தோல் வியாதிகளாகக் கருதப்படும். இவை எவ்வித ஒவ்வாமை காரணங்கள் இல்லாமலே தொடர்ந்து பாதிப்பினை ஏற்படுத்தும். இவ்வித நாள்பட்ட தோல் வியாதிக்கான காரணங்களில் சுமார் 50 சதவீதத்திற்கும் மேல் கண்டறியப்படாமலே உள்ளன. பாதிக்கப்பட்டவர்களில் 50 சதவீதம் பேருக்கு, இயற்கையாக உடலிலுள்ள பொருட்களுக்கு எதிராக தூண்டு பொருட்கள் உருவாவதால் இந்த நாள்பட்ட தோல் வியாதி தொடர்வதாக கண்டறியப்பட்டுள்ளது.
அறிகுறிகள்
புடைப்புகளுடன் கூடிய சிவப்பு அடிப்பாகம் கொண்ட சருமம் இதன் பிரதான அறிகுறியாகும். இது சருமத்தின் மேற்பரப்பில் எங்கு வேண்டுமானாலும் ஏற்படலாம். இவை ஒவ்வாமை அல்லது ஒவ்வாமை அல்லாத பிற காரணங்களினால் ஏற்படலாம். இது சருமத்தின் மேலோட்டமான இரத்த நாளங்களில் இருந்து திரவக் கசிவு ஏற்படுத்தும், இந்த தடுப்புகள் போன்ற தோற்றம் கொண்ட சருமம் சில இஞ்ச் முதல் பெரிய அளவிலான விட்டம் கொண்டதாகவும் இருக்கும்.
மருந்துப் பொருட்களால் தூண்டப்படுதல்
சில வகையான மருந்துப் பொருட்கள் உடலுக்கு ஏற்றாற்போல் அமையாததால் ஒவ்வாமை ஏற்பட்டு படை ஏற்படலாம். அவ்வகை மருந்துப் பொருட்களில் கோடீனை, டெக்ஸ்ட்ரோம்ஃபெடமின், ஆஸ்பிரின், இப்யூபுரூஃபன், பென்சிலின், க்ளோட்ரிமஸோல், டிரிசாஸோல், சல்போனமைடுகள், வலிப்படக்கிகள், செஃபல்க்ளோர், பிரசெடம் மற்றும் நீரிழிவு எதிர்ப்பு மருந்துகள் போன்றவை பிரபலமானவை. மருந்துப் பொருட்கள் ஒவ்வாமையினால் இதயம் மற்றும் நுரையீரல் ஆகிய இரண்டும் பாதிப்படையும் அளவிற்கு செல்லலாம். ஒவ்வாமையினை ஏற்படுத்தும் மருந்துப் பொருட்களை பயன்படுத்துவதை தவிர்ப்பது சிறந்தது.
தொற்று அல்லது சுற்றுச்சூழல் காரணிகள்
நாள்பட்ட அரிக்கும் தடிப்புகள் கொண்ட படை நோயானது மற்றவர்களுக்கு தொற்று நோயாக வாய்ப்பும் உள்ளது. இது போன்ற பரவும் தன்மை தொடுதலால் ஏற்படவும் செய்யலாம். இது உருஷியோல் என அழைக்கப்படுகிறது. இது தொடுதலால்கூட பரவலாம், இதனை வலுவான கிரீஸ் அல்லது எண்ணெயில் கரையக்கூடிய பொருட்கள் மற்றும் குளிர்ந்த நீர், தேய்க்கக் கூடிய களிம்புகள் போன்றவற்றினால் உடனடியாக தடுத்துவிட முடியும்.
1497
1497 நாற்காட்டி
*
கன்சாத்
கன்சாத் (কানসাট ; ஆங்கிலம்:Kansat) இந்தியாவின் மேற்கு வங்காளத்தில் உள்ள மால்டா மாவட்டத்தில் தோன்றிய இந்திய இனிப்பு ஆகும். கன்சாத் சேனாவிலிருந்து தயாரிக்கப்படுகிறது. இந்தியப் பிரதமராகப் பதவி வகித்த இந்திராகாந்தி விரும்பி சுவைத்த இனிப்பாக இது உள்ளது.
மேற்கோள்கள்
பகுப்பு:இந்திய உணவுகள்
இங்வர் காம்பரத்
இங்வர் காம்பரத் ( Feodor Ingvar Kamprad 30 மார்ச்சு 1926–27 சனவரி 2018) என்பவர் சுவீடிய  தொழில் அதிபர் ஆவார். ஐக்கியா என்ற பன்னாட்டு சில்லறை வணிக நிறுவனத்தைத் தொடங்கினார். இவர் 1976 முதல் 2014 வரை சுவிட்சர்லாந்தில் வாழ்ந்து வந்தார்.
இளமைக் காலம்
தெற்கு சுவீடனி;ல் சுமலந்தியா என்ற பகுதியில் சுவீடிய தாய்க்கும் செருமனி தந்தைக்கும்  இங்வர் காம்பரத்  பிறந்தார். இவருடைய பாட்டி குடும்பத் தொழிலை இவருக்குக் கற்றுக் கொடுத்தார். வணிகத்திலும் தொழிலிலும் ஏற்படும் இன்னல்களையும் இடர்பாடுகளையும் எடுத்துக் காட்டி வழிமுறைகளைச் சொல்லிக் கொடுத்தார். இவர் பள்ளிப் படிப்பைத் தொடராமல் வணிகத்தில் ஆர்வம் கொண்டார்.
மேற்கோள்
பகுப்பு:தொழிலதிபர்கள் பகுப்பு:1926 பிறப்புகள் பகுப்பு:2018 இறப்புகள்
படை (தோல் வியாதி)
உடல் அழுத்த தூண்டு காரணி
இது உடலில் ஏற்படும் அழுத்த மாற்றங்களினால் ஏற்படும். உடற்பயிற்சி செய்தல், குளித்தல், சூடான சுற்றுப்புறச் சூழல் கொண்ட பகுதிகளில் வசித்தல் அல்லது உணர்வுபூர்வமான அழுத்தங்கள் போன்றவற்றினால் இந்த வகை படை தோல் நோய் தூண்டப்படும். இவை மற்றவை போன்றல்லாமல் சிறியதாகவும், மிகக் குறைவான காலத்தினால் அழிந்துவிடுவதாகவும் இருக்கும். இவை விரைவாக குணமாகிவிடும். இவற்றில் வெவ்வேறு வகையான தூண்டுதல்கள் ஏற்படுவதால் முறையான மருத்துவரிடம் இருந்து, தனித்துவமான சிகிச்சை தேவைப்படுகிறது.
குளிர்
சில வகை சரும பாதிப்புகள் குளிர்ச்சியான சுற்றுபுறச் சூழல், ஈரமான சூழ்நிலையில் ஏற்படுகிறது. இவை குளிரால் தூண்டப்படும் படை தோல் வியாதியாகும். இதில் இருவகைகள் உள்ளன.
ஒரு வகை பரம்பரையாக வரக்கூடிய படை நோயாகும். இது பெரும்பாலும் அனைவரையும் தாக்குவதில்லை. இது உடலில் குளிர்ச்சி உருவாக ஆரம்பித்த 9 முதல் 18 மணி நேரத்திற்குள் உடலில் சருமத் தடிப்புகளை ஏற்படுத்தும்.
குளிர்ந்த நீரில் நீச்சல் செய்வது பாதிப்பினை ஏற்படுத்தும் ஒவ்வாமையாக உள்ளது. இதனால் ஏற்படும் பாதிப்புகளும் கடுமையாக இருக்கும். இதனால் உடலில் அதிகமாக சுரக்கப்படும் ஹிஸ்டமின் உடலில் குறைந்த அழுத்தத்தினை ஏற்படுத்துதல், மயக்கம் மற்றும் அதிர்ச்சி போன்றவற்றினை ஏற்படுத்தலாம். சிலவேளைகளில் உயிரினைக்கூட பறிக்கும் அபாயம் உள்ளது. முழங்கைப் பகுதியில் பனிக் கட்டிகளைக் கொண்டு ஐந்து நிமிடங்கள் வரை தேய்க்கும் போது அப்பகுதி குணமடையும். இது போன்ற சூழ்நிலைகளில் தோன்றும் படை தோல் நோயானது மற்றவர்களைப் போன்றதல்ல. இதில் பாதிப்பு கொண்டவர்கள் உடல் வெப்பநிலை குறைவு ஏற்படுவதில் அதிக கவனமுடன் இருக்க வேண்டும்.
குறிப்புகள்
பகுப்பு:தோல் நோய்கள்
வாலிகண்டபுரம்
வாலிகண்டபுரம், தமிழ்நாட்டின் பெரம்பலூர் மாவட்டம், வேப்பந்தட்டை வட்டம், வேப்பந்தட்டை ஊராட்சி ஒன்றியம், வாலிகண்டபுரம் ஊராட்சியில் அமைந்த சிற்றூர் ஆகும். இவ்வூரில் கோனேரி ஆறு பாய்கிறது. இவ்வூரில் வாலீஸ்வரர் கோயில், திரௌபதியம்மன் கோயில் மற்றும் பெரியக்கா கோயில்கள் உள்ளது. இவ்வூர் பெரம்பலூர் சட்டமன்றத் தொகுதிக்கும், பெரம்பலூர் மக்களவைத் தொகுதிக்கும் உட்பட்டது.
மேற்கோள்கள்
பகுப்பு:பெரம்பலூர் மாவட்டத்திலுள்ள கிராமங்கள்
தேவேந்திரமுனை
தெய்வேந்திர முனை இலங்கையின் மிகத்தெற்கில் இந்து மாக்கடலில் அமைந்துள்ளது. இதுனருகில் தூந்தர என்ற சிறிய நகரம் காணப்படுகிறது. இது பண்டைய இலங்கயில் ஒரு தலைந்கரமாகவும் விளங்கியது. முனையில் பௌத்த விகாரை ஒன்றும் வெளிச்ச வீடு ஒன்றும் காணப்படுகிறது. முன்ன இம்முனையில் காணப்பட்ட தொண்டீஸ்வரம் போர்த்துக்கேயரால் அழிக்கப்பட்டது. இன்று இவ்விடத்தில் விஷ்ணு கோவில் ஒன்று கட்டப்பட்டுள்ளது. இது இவ்விடத்தில் ஜூலை-ஆகஸ்டு மாதங்களில் தெய்வேந்திர சந்தையும் பெரகராவும் நடைபெற்று வருகின்றது.
பகுப்பு:இலங்கையின் புவியியல் பகுப்பு:முன்னாள் தேசிய தலைநகரங்கள்
தூய தமிழ் ஊடக விருது
தூய தமிழ் ஊடக விருது தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்ககத்தின் வழியாகத் தூய தமிழைப் பயன்படுத்தும் காட்சி மற்றும் அச்சு ஊடகங்களை ஊக்குவிக்கும் வகையில் ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படுகிறது. காட்சி ஊடகம் ஒன்றிற்கும், அச்சு ஊடகம் ஒன்றுக்குமென்று வழங்கப்படும் இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 50,000/- வழங்கத் தமிழ்நாடு அரசாணை வெளியிடப்பட்டிருக்கிறது.
மேற்கோள்கள்
பகுப்பு:தமிழ்நாடு அரசுத் திட்டங்கள் பகுப்பு:தமிழ் வளர்ச்சித் துறை விருதுகள்
சினௌலி தொல்லியல் களம்
சினௌலி தொல்லியல் களம் (Sinauli) (தேவநாகரி: सिनौली ) இந்தியாவின் உத்தரப் பிரதேசத்தின் மேற்கில் அமைந்த பாக்பாத் மாவட்டத்தில் பரௌத் அருகே அமைந்துள்ள தொல்லியல் களம் ஆகும். இத்தொல்லியல் களத்தில் வெண்கலக் காலத்திய திட-வட்டு சக்கர "இரதங்களுக்கு" புகழ் பெற்றது. ஆனால் இதன் இரதம் எனும் தேர் சக்கரங்களுக்கு ஆரங்கள் இல்லை. உள்ளூர் புராணக் கதைகளின் படி, குருச்சேத்திரப் போரைத் தவிர்க்க, பாண்டவர் சார்பில், கிருஷ்ணர் துரியோதனிடம் கேட்ட ஐந்து கிராமங்களில் சினௌலியும் ஒன்றாகும். சினௌலில் தொல்லியல் களம் சிந்துவெளி நாகரிகத்தின் பிந்தைய அரப்பா காலத்தைச் (கிமு 1800 – கிமு 1300) சேர்ந்ததாகும்.
2005-06-ஆம் ஆண்டுகளில் மற்றும் 2018-ஆம் ஆண்டில் இந்தியத் தொல்லியல் ஆய்வகம் சினௌலியில் அகழ்வாய்வுப் பணி தொடங்கியது. அகழாய்வில் இவ்விடத்தில் பண்டைய அரச குடும்பத்தினரின் இடுகாடு கண்டுபிடிக்கப்பட்டது. இதன் தொல்லியல் அறிக்கையில் சினௌலி தொல்லியல் களம், பிந்தைய கால அரப்பா பண்பாட்டின் நீட்சியாக கருதப்பட்டது.
டிசம்பர், 2018--இல் சினௌலியில் புதிதாக அகழாய்வுப் பணி மேற்கொள்ள இந்தியத் தொல்லியல் ஆய்வகம் அனுமதி வழங்கியது. தொழில் முறை அல்லாத தொல்லியலில் ஆர்வமுள்ளவர்கள் தற்போது சினௌலியில் அகழாய்வு செய்கின்றனர்.
மேற்கோள்கள்
சிந்துவெளி நாகரிகம் பகுப்பு:இந்திய வரலாறு பகுப்பு:இந்தியத் தொல்லியற்களங்கள் பகுப்பு:சிந்துவெளி நாகரிகத்தின் தொல்லியல் களங்கள் பகுப்பு:பாகுபத் மாவட்டம்
முகுசின் கான்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1955 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஜனசக்தி
ஜனசக்தி (சிங்களத்தில் ஜனசவிய) திட்டமானது இலங்கையின் அடிமட்டமக்களின் சமூக நிலையை மேம்படுத்தும் நோக்கம் உள்ளடங்கலான சமூக நல நோக்கங்களுடன் ஆரம்பிக்கப்பட்ட ஓர் வளர்ச்சித் திட்டமாகும்.
1991-ஆம் ஆண்டின் 31-ஆம் இலக்க நிதிச்சட்டத்தின் 25-ஆவது பிரிவின் கீழ் திறைசேரியினால் ஆரம்பிக்கப்பட்ட நிதி ஏற்பாடுகளின் பிரகாரம் இத்திட்டம் தொடக்கப்பட்டது.
இத்திட்டம் பின்வரும் நோக்கங்களைக் கொண்டது.
இத்திட்டத்தின் செயற்பாடுகள் மாவட்ட ரீதியில் செயற்படுத்தப்பட்டபோதும் பலநோக்குக் கூட்டுறவுச் சங்கங்களே இதிற் கணிசமான பங்களிப்பை நல்கின.
இத்திட்டத்தின் மூலம் சமூகத்தின் வறுமைக்கோட்டுக்கு கீழுள்ள மக்கள் தேர்ந்தெடுக்கப்பட்டு அவர்களின் வாழ்க்கைத்தரத்தை மேம்படுத்துவதற்காக ரூபா 1000 பெறுமதியான உணவுப்பொருட்பங்கீடும் அவர்கள் எதிர்காலத்தில் சுயமாக செயற்படுவதற்கு வசதியாக சேமிப்பை மேம்படுத்தும் நோக்கத்தோடு ஒவ்வொருகுடும்பமும் ரூபா 458 ஐ கூட்டுறவுக் கிராமிய வங்கிகளில் வைப்பாக இடுவதற்கும் ஏற்பாடு செய்யப்பட்டது.
இவ்வாறு சேமிக்கப்பட்ட தொகை எதிர்காலத்தில் அவர்கள் சிறிய தொழில் ஒன்றை ஆரம்பிப்பதற்கு உதவியாக அமையும் என எதிர்பார்க்கப்பட்டது.
பகுப்பு:இலங்கை பொருளாதாரம்
மா. கல்யாணசுந்தரம்
'''மா. கல்யாணசுந்தரம்''' என்பவர் ஒரு தமிழக எழுத்தாளர். தமிழ்நாடு வேளாண்மைப் பல்கலைக்கழகத்தில் 22 ஆண்டுகளாகப் பூச்சியியல் துறையில் பணியாற்றி வருகிறார். பூச்சியியல் துறையில் 5 நூல்களும், 9 கையேடுகளும், 43 ஆராய்ச்சிக் கட்டுரைகளும், 35 பொதுக்கட்டுரைகளும் எழுதியிருக்கிறார். 4 பன்னாட்டுக் கருத்தரங்குகளிலும், 9 தேசிய அளவிலான கருத்தரங்குகளிலும் கலந்து கொண்டுள்ளார். இவர் முனைவர் ம. சுவாமியப்பனுடன் இணைந்து எழுதிய “வளம் குன்றா வேளாண்மைக்கு உயிரியல் பூச்சிக் கட்டுப்பாடு” எனும் நூல் தமிழ் வளர்ச்சித் துறையின் 2009 ஆம் ஆண்டுக்கான சிறந்த நூல்களில் வேளாண்மையியல் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
முயீன் கான்
முகம்மது முயீன் கான் (Muhammad Moin Khan ( பிறப்பு: செப்டம்பர் 23. 1971), முன்னாள் பாக்கித்தானியத் துடுப்பாட்டக்காரர். குச்சக்காப்பாளர். இவர் பாக்கித்தான் அணிக்காக தேர்வுத் துடுப்பாட்டப்போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் விளையாடினார். 1990 இலிருந்து 2004 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் பாக்கித்தான் அணியின் தலைவராகவும் இருந்துள்ளார். இவர் 69 தேர்வுத் துடுப்பாட்டப் போட்டிகளிலும், 219 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் பாக்கித்தான் தேசிய அணியின் தலைவராக 2000 / 2001 பருவ ஆண்டுகளில் விளையாடியுள்ளார். ஒருநாள் பன்னாட்டுத் துடுப்பாட்டப் போட்டிகளில் 3,000 ஓட்டங்களை எடுத்துள்ளார். மேலும் குச்சக் காப்பாளராக 200 கேட்சுகளைப் பிடித்துள்ளார்.சூலை, 2013 ஆம் ஆண்டில் இக்பால் கசிமிர்குப் பதிலாக பாக்கிஸ்தான் துடுப்பாட்ட வாரியத்தின் தலைமை அதிகாரியாக நியமிக்கப்பட்டார். பெப்ரவரி 11, 2014 இல் பாக்கித்தான் துடுப்பாட்ட அணியின் தலைமைப் பயிற்சியாளராக நியமிக்கப்பட்டார்.
தேர்வுத் துடுப்பாட்டம்
1990 ஆம் ஆண்டில் மேற்கிந்தியத் தீவுகள் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது .நவம்பர் 23 இல் பைசலாபாத்தில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்ட்டியில் இவர் அறிமுகமானார்.
இந்தப் போட்டியின் முதல் ஆட்டப் பகுதியில் பந்துவீச்சில் 16 ஓவர்கள் வீசி 72 ஓட்டங்களை விட்டுக்கொடுத்தார்.இதில் இலக்குகளைக் கைப்பற்றவில்லை. இதில் 3 ஓவர்களை மெய்டனாக வீசினார். 43 பந்துகளை சந்தித்த இவர்24 ஓட்டங்கள் எடுத்து அம்ரோசின் பந்துவீச்சில் ஆட்டமிழந்தார்.பின் இரண்டாவது ஆட்டப்பகுதியில் 52 பந்துகளில் 32 ஓட்டங்களை எடுத்து வால்சின் பந்துவீச்சில் ஆட்டமிழந்தார்.
ஒருநாள் போட்டிகள்
1990 ஆம் ஆண்டில் மேற்கிந்தியத் தீவுகள் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது. நவம்பர் 13, முல்தானில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். 36 பந்துகளில்23 ஓட்டங்கள் எடுத்து பிஷப்பின் பந்துவீச்சில் இவர் ஆட்டமிழந்தார். இந்தப் போட்டியில் பாக்கித்தான் அணி 31 ஓட்டங்கள் வித்தியாசத்தில் வெற்றி பெற்றது.
1992 துடுப்பாட்ட உலகக்கிண்ணம் மற்றும் 1999 துடுப்பாட்ட உலகக்கிண்ணத் தொடர்களில் இவர் விளையாடினார். இதில் 1992 ஆம் ஆண்டில் பாக்கித்தான் அணி கோப்பையை வென்றது. 1999 ஆம் ஆண்டில் இறுதிப் போட்டியில் தோல்வி பெற்றது. தனது துடுப்பாட்ட வாழ்க்கையில் இவர் சக வீரரான ரசீத் லதீஃப் உடன் இணைந்து குச்சக் காப்பாளராக செயல்பாட்டார். இதில் ரசித் 1996 துடுப்பாட்ட உலகக்கிண்ணம் மற்றும் 2003 துடுப்பாட்ட உலகக்கிண்ணத் தொடர்களில் விளையாடினார். இவர் ரசீத்தை விட அதிக துடுப்பாட்ட சராசரி வைத்திருந்தார். மேலும் அவரை விட சர்வதேச போட்டிகளில் அதிக ஓட்டங்களை எடுத்திருந்தார் .இவர் ஒரு தேர்வுப் போட்டிக்கு சுமார் 2.14 இலக்குகளைக் கைப்பற்றினார். ஆனால் ரசீத் 3.51 இலக்குகளைக் கைப்பற்றினார்.
1992 துடுப்பாட்ட உலகக்கிண்ணத்தொடரில் நியூசிலாந்து துடுப்பாட்ட அணிக்கு அரையிறுதிப் போட்டியில் 8 பந்துகளில் 9 ஓட்டங்கள் தேவைப்பட்ட  போது இவர் ஆறு ஓட்டஙகளை அடித்தார் பின் 7 பந்துகளில் 3ஓட்டங்கள் தேவைப்பட்டபோது இவர் நான்கு ஓட்டங்கள் அடித்து அணியினை வெற்றி பெறச் செய்தார். இறுதிப் போட்டியில் பாக்கித்தான் அணிக்கு 50 ஓவர்களில் 249 ஓட்டங்கள் இலக்காக நிர்ணயம் செயப்பட்டது. இதில் இவருக்கு துடுப்பாட வாய்ப்பு கிடைக்கவில்லை. ஆனால் 3 இலக்குகளை கேட்ச் பிடித்து அணியை வெற்றி பெற உதவினார்.
சான்றுகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1971 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
புலையர்
புலையர் (Pulayar) (புலையா, புலையாசு, சேரமான், சேரமார் உட்பட) எனப்படுவோர் தமிழ்நாட்டில், மேற்குத் தொடர்ச்சி மலைப் பகுதியில் வாழும் ஒரு பட்டியல் இன மக்கள் ஆவர். இவர்கள் கேரளா மற்றும் கருநாடக மாநிலங்களிலும் வாழுகின்றனர். இவர்கள் வேட்டையில் கிடைக்கும் இறைச்சி, மற்றும் காய், கனி, கிழங்கு வகைகளை உண்பர். புலையரது தலைவனுக்கு கணியன் என்று பெயர். சித்திரை மாத முழுநிலவு நாளில் விழா கொண்டாடுகின்றனர். திருமண விழாவில் கற்பூரவல்லி என்று வாசமுள்ள செடிக்கொத்தொன்று மணமகள் கழுத்தில் அணிவிக்கப்படுகிறது. பெண்களிடம் பித்தளை மோதிரமும், கண்ணாடி வளையல்களும் அணியும் வழக்கம் பரவலாக உள்ளது.
போராட்டம்
1976 ஆம் ஆண்டு மத்திய அரசு பட்டியல் இனத்தவர்களை மறு சீரமைப்பு செய்தபோது இவர்களை, பழங்குடிகளின் பட்டியலிருந்து பட்டியல் இனத்தவர்களாக மாற்றிவிட்டார்கள். தங்களை பழங்குடிகளாக மாற்றும்படி கடந்த 40 ஆண்டுகளாக போராடி வருகிறார்கள். கேரளா மாநிலத்தில் வாழும் சேரமார் புலயர் என்ற இனத்தவர்களைக் கணக்கில் கொண்டு தமிழக மலைப்பகுதியில் வாழும் இவர்களையும் பட்டியல் இனத்தவர்களோடு சேர்த்துவிட்டார்கள்.
மேற்கோள்கள்
பகுப்பு:தமிழரில் சாதிகள் பகுப்பு:சாதிகள்
விராச்சிலை அடைக்கலம் காத்தம்மன் கோயில்
விராச்சிலை அடைக்கலம் காத்தம்மன் கோயில் தமிழ்நாட்டில் புதுக்கோட்டை மாவட்டம், விராச்சிலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினைந்தாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. வைகாசி மாதம் செவ்வாய் திருவிழா முக்கிய திருவிழாவாக நடைபெறுகிறது. வைகாசி மாதம் செவ்வாய் திருவிழா தேரோட்டம் நடைபெறுகிறது.
மங்களூர் பச்சி
மங்களூர் பச்சி (போண்டா) இந்திய பொறித்த உணவுகளில் ஒன்று. துளுநாடு பகுதியில் இது கோலி பாஜி என அழைக்கப்படுகிறது. இந்த உணவு வகை ஆந்திரப் பிரதேசம் மற்றும் தெலங்காணா ஆகிய மாநிலங்களில் மைசூர் போண்டா அல்லது மைசூர் பச்சி என்ற பெயரில் பிரபலமாக உள்ளது.
தயாரிப்பு முறை
மைதா, தயிர், கடலை மாவு, அரிசி மாவு, பருப்பு, வெங்காயம், கொத்தமல்லி இலைகள், தேங்காய், சீரகம், பச்சை பச்சை மிளகாய், கறிவேப்பிலை மற்றும் உப்பு ஆகியன கலந்து கட்டியான பதத்தில் தேங்காய் எண்ணெயில் நன்கு பொறிக்கப்பட்டு சட்னியுடன் பரிமாறப்படுகிறது. மங்களூர் பச்சி அல்லது மைசூர் போண்டா என்றும் அழைக்கப்படுகிறது.
சேவை
தேங்காய் சட்னியுடன் சேர்த்து பரிமாறப்படுகிறது.
மேற்கோள்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய உணவுகள் பகுப்பு:சிற்றுண்டி உணவுகள்
ஜார்ஜ் ஸ்டட்
ஜார்ஜ் ஸ்டட் (George Studd, பிறப்பு: அக்டோபர் 20 1859, இறப்பு: பிப்ரவரி 13 1945), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் 87 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பஞ்சே பஜா
பஞ்சே பஜா(Panche baja) (ஐந்து இசைக்கருவிகள்) என்பது ஐந்து பாரம்பரிய நேபாளி இசைக்கருவிகளின் தொகுப்பாகும். இவை புனித விழாக்களில், குறிப்பாக திருமணங்களின் போது இசைக்கப்படுகின்றன. இந்த இசைக்கருவிகள் பொதுவாக நேபாளி இந்து பாரம்பரியத்தில் டாமாய் மற்றும் கெய்ன் சாதியினரால் இசைக்கப்படுகின்றன. நேபாளி நாட்டுப்புற பாடல்களின் தாளத்தைப் பயன்படுத்தி இவை இசைக்கப்படுகின்றன. நேபாளியில் 'பஞ்ச்' என்றால் 5 என்று பொருள்படுகிறது. ஐந்து விதமான இசைக்கருவிகளை உள்ளடக்கியிருப்பதால், இதற்கு பஞ்சே பஜா என்று பெயரிடப்பட்டது.
கூறுகள்
பஞ்சே பஜா, இசைக் கருவிகளில், ஜியாலி (சிம்பல்கள்), அல்லது டோலக் (டிரம்ஸ்), டமாஹா (பெரிய கெட்டில்ட்ரம்), நரசிங்கா(ஒரு நீண்ட, சி-வடிவ எக்காளம்), ஷெஹ்னாய் (ஒரு நாட்டுப்புற இசைக்கருவி), மற்றும் 'கர்னல்' (ஒரு அகன்ற வாய், நேரான எக்காளம் தாதுரா மலரை ஒத்த மணியுடன் இருக்கும் ஒரு இசைக்கருவி) ஆகியவை அடங்கும். மற்ற மொழியாக்கங்கள் குழுமத்தை பின்வருமாறு, ஷெஹ்னாய், ஜியாலி, தோல்கி, தியாம்கோ மற்றும் டமாஹா என்கிற வரிசையில் வழங்குகின்றன. இவை பஞ்சே பஜாவின் மிக முக்கியமான கூறுகள் என்று கருதப்படுகிறது. அது தவிர, பஞ்சே பஜாவில் எத்தனை கருவிகள் இருக்கவேண்டும் என்பதில் நிலையான விதி இல்லை என்கிற கருத்தும் நிலவுகிறது.
பஞ்சே பஜாவின் தற்போதைய நிலை
கலாச்சார முக்கியத்துவம் இருந்தபோதிலும், அழிந்து கொண்டிருந்த பாரம்பரிய நேபாள இசைக் குழுவான "பஞ்சே பாஜா" படிப்படியாக பிரபலமடைந்து வருகிறது, ஏனெனில் குறைவான மக்கள் இதைத் தொடர்ந்து வாசிப்பதில் ஆர்வம் காட்டுகின்றனர். இருப்பினும், பஜா நேபால் மற்றும் பிற உள்ளூர் முயற்சிகள் போன்றவற்றின் வழியாக, நேபாள  நாட்டில் பஞ்சே பஜாவை ஊக்குவிக்கும் / புதுப்பிக்கும் முயற்சிகள் நடைமுறையில் உள்ளன.
சான்றுகள்
பகுப்பு:நேபாளிய இசைக்கருவிகள்
அலெக்சிசு ஒகானியன்
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள்
மென்பொருள் சுதந்திர நாள்
மென்பொருள் சுதந்திர நாள் (Software Freedom Day) கட்டற்ற மற்றும் திறந்த மென்பொருட்களின் மீது ஆர்வம் உடைய ஒரு குழுவினரால் உருவாக்கப்பட்ட சிறப்பு நாள் ஆகும். அந்த மென்பொருளின் மூல நிரல்கள் முழுவதுமாக பயன்படுத்துபவர்க்குக் கொடுக்க வேண்டும். அவருக்கு அந்த மூல நிரல்களை மாற்றி எழுதுவதற்கு சுதந்திரம் அளிப்பதோடு அவர் மாற்றி அமைத்த அந்த மென்பொருளை மற்றவருடன் பகிர்ந்து கொள்ளவும் முழு சுதந்திரம் அளிக்க வேண்டும். இதையே சுதந்திரம் எனக் குறிப்பிடுகின்றனர்.
மென்பொருள் சுதந்திர நாள் 2004 ஆம் ஆண்டில் முதன் முதலாக ஏற்கப்பட்டு அதே ஆண்டில் ஆகத்து 28 ஆம் நாள் நினைவுகூரப்பட்டது. முதலாவது நிகழ்வில் ஏறத்தாழ 12 அமைப்புகள் பங்குபற்றின. 2006 ஆம் ஆண்டு முதல் ஒவ்வோர் ஆண்டும் செப்டம்பர் மாதத்தின் மூன்றாம் சனிக்கிழமைகளில் கொண்டாடப்படுகிறது.
இதை கட்டுப்பாடுகளற்ற மென்பொருள் நாள் என்றும் கூறலாம்.
இதற்கு எடுத்துக்காட்டு சொல்ல வேண்டுமெனில் மொசிலா ஃபயர் ஃபாக்சு உலாவி இலவச திறந்த நிரல் பல இயங்குதளங்களில் இயங்கக் கூடிய இணைய உலாவியாகும். குரோமியம் (ஆங்கிலம்:chromium browser) ஒரு கட்டற்ற மற்றும் திறந்த மூல வகையைச்சார்ந்த இணைய உலாவி ஆகும்.
பயனர்க்கான சுதந்திரம்
ஒரு நிரலையோ அல்லது ஒரு மென்பொருளையோ அல்லது இயக்குதளத்தையோ பயன்படுத்தும் பயனர்க்கு கீழு வரும் நான்கு சுதந்திரம் அவசியமாக கிடைக்க வேண்டும்.
இந்திய அரசு பயன்படுத்தும் கட்டற்ற மென்பொருள்
ஏப்ரல் 2005 ஆம் ஆண்டு இந்திய அரசால் தொலைத் தொடர்பு மற்றும் தகவல் தொழில்நுட்பத் துறை அமைச்சகம், தொலைத் தொடர்பு துறை மூலம் நிதி அளிக்கப்பட்டு தொடங்கப்பட்டது " இலவச / திறந்த மூல மென்பொருள் தேசிய வள மையம் (National Resource Centre for Free/Open Source Software -NRCFOSS) "
இந்த மையத்தின் மூலம் ஜனவரி 10 2007ஆம் ஆண்டு பாரதிய இயக்குதள தீர்வுகள் (Bharat Operating System Solutions (BOSS) [பாஸ் லினக்ஸ்] வெளியிடப்பட்டது .இந்த இயக்குதளத்தில் ஆங்கிலம் அல்லாத இந்திய மொழிகளைப் பயன்படுத்த முடியும். தற்போது அசாமி, வங்காளம், குஜராத்தி, இந்தி, கன்னடம், மலையாளம், மராத்தி, ஒரியா, பஞ்சாபி, சமஸ்கிருதம், தமிழ், தெலுங்கு, போடோ, உருது, காஷ்மிரி, மைதிலி, கொங்கணி, மணிப்புரி, அரபி, பாரசீகம் ஆகிய மொழிகளில் பயன் படுத்த முடியும் . இதன் மூலம் ஆங்கில மொழி அறியாதவர்களும் தங்கள் தாய்மொழியில் கணினியை இயக்கவும், இணையம் பயன்படுத்தவும் வழிவகை செய்து தகவல் தொடர்பு தொழில்நுட்பத்தில் பெரும் மாற்றத்தை கொண்டு வந்து உள்ளது
சீன அரசு பயன்படுத்தும் கைலின் இயக்குதளம்
சீன அரசு அதனிடம் உள்ள அதிவேக கணினி (supercomputer) தியான்ஹே-1 ([tianhae -1]) கைலின் லினக்ஸ் மூலம் இயங்குகிறது. இந்த கைலின் லினக்ஸ் 2010ஆம் ஆண்டு முதல் பயன் படுத்தபடுகிறது இந்த கைலின் இயக்குதளம் மூலம் சி,சி++ ,போன்ற நிரல்களைப் பயன்படுத்த முடியும்.
பிரான்ஸ் நாட்டில் கட்டற்ற மென்பொருள்
பிரான்சு நாட்டின் பாராளுமன்றத்தில் உபுண்டு லினக்ஸ் 2008 ஆம் ஆண்டு முதல் பயன்பாட்டில் உள்ளது. பிரெஞ்சு நாட்டின் தேசிய காவல் படை ஓபன்ஆபீஸ் பயன்பாட்டில் அடைந்த திருப்தியாலும் விண்டோஸ் பயன்பாட்டின் செலவு காரணமாகவும் லினக்ஸ் மிகக் குறைவாகவும் நிறைவாகவும் இருந்தமையாலும் அதனை பின்பற்றவும் பயன்படுத்தவும் தொடங்கினர்.
ரஷ்ய நாட்டில் கட்டற்ற மென்பொருள்
ரஷ்ய அரசு 2009 ஆம் ஆண்டு முதல் அந்நாட்டின் அனைத்து பள்ளிகளிலும் இருக்கும் கணினிகள் லினக்ஸ் இயக்குதளம் மூலம் இயக்கப்படும் என்று 2007ஆம் ஆண்டு அறிவித்தது இதன் மூலம் அவர்கள் யாருக்கும் உரிமம் கட்ட தேவை இல்லை என்ற நிலை ஏற்படும்.
தேடுபொறியில் லினக்ஸ் குறித்த தேடல்கள்
ராயல் பின்க்டோம் என்ற இணையதளம் தேடுபொறியில் உலகளவில் லினக்சின் பயன்பாட்டைப் பற்றிய ஆய்வை நடத்தியது .அதில் கிழக்கு ஆசிய நாடுகளில் பலநாடுகளில் இருந்து லினக்ஸ் பற்றி அதிகம் தேடப்பட்டதைக் கண்டறிந்தனர். லினக்ஸ் பயனர் மற்றும் மென்பொருள் பங்குஅளிப்பவர் இடையே உலகளாவிய அளவில் மதிப்பாய்வு நடத்தப்பட்டது .அதில் இந்தியா, கியூபா, ரஷ்யா, செக் குடியரசு, இந்தோனேசியா ஆகிய நாடுகளில் அதிக அளவில் தேடுபொறியில் தேடப்பட்டிருந்தது கண்டுபிடிக்கப்பட்டது .லினக்ஸ் பெரும்பாலும் மத்திய கிழக்கு நாடுகளில் அதிகமாக பயன் படுத்தப்பட்டது என்பது தெரியவந்து உள்ளது .வடக்கு நாடுகளில் சில நாடுகளில் மட்டும் விருப்பம் அதிகமாக உள்ளது இதற்கு காரணங்கள் அங்கு வசிக்கும் மக்களின் தனி மனித வருமானம் குறைவாக இருப்பதும் கட்டற்ற மென்பொருள் இலவசமாகவும் மூலநிரல் உடன் கொடுக்கப்படுவதும் ஆகும்.
நிகழ்வுகளுக்கான பொருளுதவி
எந்த ஒரு நிகழ்வுக்கும் பொருள் உதவி தேவை. இங்கிலாந்து நாட்டில் தலைமை அலுவலகம் கொண்டு உள்ள கனோனிகல் லிமிடெட் (canonical ltd ) என்ற மென்பொருள் நிறுவனம் உள்ளது. உபுண்டு லினக்ஸ் எனும் லினக்ஸ் இயக்குதளம் இந்த நிறுவனத்தால் உருவாக்கப்பட்டது .இந்த கட்டற்ற மென்பொருள் தினத்திற்கான பொருள் உதவி கனோனிகல் லிமிடெட் முதன்மை ஆதரவாளர் .மேலும் பல நிறுவனர்கள் பொருள் உதவி அளித்து வருகின்றனர்.
அறிவியல் கூடங்கள், நிறுவனங்களில் கட்டற்ற மென்பொருள் பயன்பாடு
நாசாவின் கட்டுப்பாட்டில் இருக்கும் சர்வதேச விண்வெளி நிலையம் அங்கு இருக்கும் மடிக்கணினிகளில் விண்டோஸ் இயக்குதளத்தில் இருந்து லினக்ஸ் இயங்குதளத்திற்கு மாற்றியுள்ளது
மேற்கோள்கள்
பகுப்பு:செப்டம்பர் சிறப்பு நாட்கள் பகுப்பு:கட்டற்ற மென்பொருட்கள்
ஸ்கோலியோசிஸ்
நெளிமுதுகு அல்லது கொடுமுதுகு எனப்படும் இப் பிறவிக்குறைபாடு மருத்துவத்துறையில் இசுக்கோலியோசிசு (Scoliosis) என்றழைக்கப்படுகின்றது. இது கிரேக்கச்சொல் :σκολίωσις ( ச்7கோலிஓசி7ச்7 ) என்பதில் இருந்து உருவானது. கிரேக்க மொழியில் σκολί-ος ( ச்7கோலி-ஓச்7 ) என்றால் வளைந்த, நெளிந்த, கொடு (bent, crooked) என்றுபொருள். . அதாவது மாந்தனின் முதுகந்தண்டு ஏறத்தாழ இடவலமான திசையில் நெளிந்து வளைந்து இருப்பதாகும். சிக்கலான முப்பரிமாண (முத்திரட்சித்) தோற்றத்தைக் கொண்டதாக இருப்பினும், புதிர்க்கதிர்கள் (X-கதிர்கள்) படத்தைக் கொண்டு பார்க்கும்போது, நெளிமுதுகு அல்லது கொடுமுதுகு (இசுக்கோலியோசிசு) நோயின் வெளிப்பாடால், முதுகந்தண்டு நேராக இருப்பதைக் காட்டிலும் "S" அல்லது "C" வடிவத்தில் வளைந்து இருப்பதைக் காணலாம். இது பிறவியில் ஏற்படும் கோளாறு என்றும், (முதுகெலும்பு சிரையால் பிறக்கும்போது ஏற்படும் கோளாறு), நோய் முதல் அறியா (idiopathic, இடியோபேஆத்திக்) (குழந்தை, இளம் பருவம், அல்லது பெரியவர்களுக்கு ஏற்படக்கூடியது என துணை-வகைப்படுத்தப்பட்டுள்ளது. அது தொடங்கும் வயதிற்கேற்ப அதன் பெயரும் வேறுபடும்) என்றும், காரணமாக வகைப்படுத்தப்படுகிறது அல்லது பிளந்திருக்கும் முதுகந்தண்டு, பெருமூளை வாதம், தண்டுவட தசை செயல் இழப்பு அல்லதுஉடல் காயம்) போன்றவற்றுடன் தொடர்புடைய நரம்புத் தசை கோளாறினால் இவ்வாறு ஏற்படலாம். (இதை, மற்றொரு நிலையின் இரண்டாம் நிலை அறிகுறியாகவும் கருதலாம்) இந்தக் குறைபாடானது, அமெரிக்காவில் மட்டும் 20 மில்லியன் மக்களிடம் காணப்படுகின்றது..
காரணம்
நெளிமுதுகு (இசுக்கோலியோசிசு) நோயானது, பொதுவாக பெரியவர்களையே அதிக அளவில் பாதிக்கிறது. இதற்கான காரணம் என்ன என்பது இன்னும் முழுமையாக தெரியாத போதிலும், இதற்கு பல காரணங்கள் இருப்பதாக நம்பப்படுகிறது. பலவகையான சோதனைகளை அறிவியலாளர்கள் மேற்கொண்ட போதிலும், இதற்கான சரியான காரணத்தை இன்னும் யாராலும் கண்டறிய முடியவில்லை. ஆனால் இது ஒருவகையான மரபணுக் கோளாறு என்பதை மட்டும் அனைவரும் ஏற்றுக்கொள்கின்றனர்.
இந்த நோயானது, பெரும்பாலும் பெண்களைத் தாக்கக்கூடியது. முதுகெலும்பு சிரையால் ஏற்படும் பிறவிக் கோளாறுகாரணமாகவும், பிறவியிலேயே இந்நோய் மனிதர்களை தாக்குவதாக கூறப்படுகிறது. பொதுவாக, இந்நோயின் வளர்ச்சியானது பருவ வயதில் வரக் காரணம் இருப்பது சீரற்ற முறையில் வளைந்த நிலையில் இருக்கும் முதுகுதண்டு அமைப்பும் காரணம் ஆனால் பரவலாக இதன் மூலக் காரணம் என்னவென்று அறியப்படவில்லை. இதுவொரு நோய்முதல் அறியா நோய்களுள் ஒன்று. இந்நோயானது தானாக ஏற்படவும் வாய்ப்புண்டு அல்லது, பருவ வயதில் திடீர் வளர்ச்சிக் காரணமாகவும் ஏற்பட வாய்ப்புண்டு.
ஏப்ரல் 2007 ஆம் ஆண்டு, குழந்தைகளுக்கான டெக்ஃசாசு இசுகாட்டிசு ரைட் மருத்துவமனை (Texas Scottish Rite Hospital for Children) ஆய்வாளர்கள் நெளிமுதுகு (இசுக்கோலியோசிசு) நோய்க்கான நோய் முதலறியா நிலைக்கு காரணமாக உள்ள முதல் மரபணுவைக் கண்டறிந்தனர், CHD7. மருத்துவத்தில் ஒரு வெளிப்பாடாக, பத்து ஆண்டு ஆய்வில் கண்டறியப்பட்ட உண்மையை 2007 ஆம் ஆண்டில் வெளிவந்த மாந்த மரபணுவியலுக்கான அமெரிக்க ஆய்விதழ் (American Journal of Human Genetics) வெளியிட்டது.
நோய் இருப்பு
நெளிமுதுகு (ஸ்கோலியோசிஸ்) நோயால் தாக்கப்பட்ட மனித உடல், 10° அளவிற்கு வளைந்ததாக 1.5% -இலிருந்து 3% சதவீத மக்களை பாதிக்கக்கூடியதாக உள்ளது. 20° க்கும் குறைவாக நோய் தாக்குதல் நிகழ்வது ஆணுக்கும், பெண்ணுக்கும் சமமாக உள்ளது. பெரும்பாலும் குழந்தைப் பருவத்தைக் கடந்த பெண் குழந்தைகளை இது பாதிக்கிறது.
நோய் அறிகுறிகள்
எலும்புக்கூடு நன்கு வளர்ச்சியடைந்தவர்கள் இந்நோயால் அதிகம் பாதிப்படைவதில்லை. ஆனால் இந்த நோய் தீவரமாக தாக்கப்பட்டவர்கள், நுரையீரல் செயல்பாட்டில் தொய்வு, இதய அழுத்தம் அன்றாட பணிகளை செய்ய முடியாமல் போதல் போன்ற பாதிப்புகளுக்கு உள்ளாகின்றனர்.
இந்நோயின் அறிகுறியில் அடங்குபவை:
சம்பந்தப்பட்ட நிலைகள்
ஸ்கோலியோசிஸ் நோயானது சிலவேளைகளில் பின்வரும் நிலைகளுடன் தொடர்புடையதாக இருக்கும் எலர்-டன்லஸ் சிண்ட்ரோம் (ஹைபர் பிளக்ஸிபிலிட்டி, 'ஃபிளாபி பேபி' சிண்ட்ரோம், மற்றும் நிலையின் பிற வேறுபாடுகள், கார்கட்-மரி-டூத், பிரேடர்-வில்-சிண்ட்ரோம், கைபோசிஸ், செரிபிரல் பால்ஸி, ஸ்பைனல் மஸ்குலர் அட்ரோபி, மஸ்கூலர் டைஸ்ட்ரோபி, ஃபெமிலியல் டைசாட்டோனோமியா, சார்ஜ் சிண்ட்ரோம், பிரடெரிக அட்டாக்சியா, ப்ரோட்டஸ் சிண்ட்ரோம், ஸ்பைனா ஃபிபிதா, மர்ஃபேன்ஸ் சிண்ட்ரோம், நியூரோஃபிப்ரோடோசிஸ், கனெக்ட்டிவ் டிஷ்யூ டிஸ் ஆர்டர், காக்னிடியல் டயாபிராக்மெட்ரிக் ஹெர்னியா, மற்றும் க்ரானியோஸ்பைனல் ஆக்ஸிஸ் டிஸ் ஆர்டர் (எ.கா., சிரிங்கோமைலியா, மீட்ரல் வால்வ் புரோலாப்ஸ், அர்னால்ட்-சயாரி-மல்பங்ஷன்). நடப்பதில் சிரமம், ஜீரண சிக்கல்கள், நிரந்தர பாதிப்பு உட்பட.
பரிசோதனை
சோதனையின்போது, நோயாளியின் மேலாடை கழற்றப்பட்டு, முன்பக்கம் வளையச் சொல்லுவர். (இதன் பெயர் ஆடம்ஸ் ஃபார்வர்டு பெண்ட் டெஸ்ட் இது பெரும்பாலும் பள்ளி மாணவர்களிடையே பரிசோதிக்கப்படும்.) நோய் பரவி இருப்பது கண்டறியப்பட்டால், எக்ஸ்-ரே எடுக்கும்படி நோயாளி அறிவுறுத்தப்படுவர். மாற்றாக, நோயின் தன்மையை அறியக்கூடிய, ஸ்கோலியோமீட்டர் பயன்படுத்தப்படக்கூடும். நோயாளியின் அசைவு கண்காணிக்கப்பட்டு, பிற இயலாமைக்கான அறிகுறிகள் ஏதேனும் உள்ளனவா (எ.கா., கன்னக்குழிவு, ரோம வளர்ச்சி, கொழுப்புக்கட்டி, அல்லது இரத்தக்குழல் கட்டி போன்றவற்றின் பாதிப்பால் ஏற்படும் ஸ்பைனா ஃபிபிதா உட்பட இந்த அறிகுறிகள் உள்ளனவா என்றும் சோதிக்கப்படும்). முழுமையான நரம்பு சோதனையும் செய்யப்படும்.
ஸ்கோலியோசிஸ் இருப்பது சந்தேகிக்கப்பட்டால், முழு தண்டுவடத்தையும் ஆராயக்கூடிய AP/குறுக்கு (முன் - பின்பக்க தோற்றம்) மற்றும் வெளிதள்ளிய/வடுக்கு (பக்கக் காட்சி) தோற்றங்களை காண்பிக்கக்கூடிய எக்ஸ்-ரேக்கள் எடுக்கப்பட்டு ஸ்கோலியோசிஸ் நோயின் வளைவுத் தன்மை ஆராயப்பட்டு கைபோசிஸ் மற்றும் லார்டோசிஸ் தாக்குதலும் சேர்ந்துள்ளதா என்பது கண்டறியப்படும். இந்நோய் ஏற்படக் காரணம் பிறவிக் குறைபாடா அல்லது நோய் முதல் அறியா நிலையில் ஏற்பட்டதா என்பதைக் கண்டறிவதற்கு, தண்டின் முழு நீளத்தைக் காண்பிக்கும் எக்ஸ்-ரே எடுக்க அறிவுறுத்தப்படும். அதுவும் நின்ற நிலையில் வைத்து எடுக்கப்படும். சிலருக்கு மூன்று முதல் பன்னிரெண்டு மாத இடைவெளியில் நோயின் வளர்ச்சி நிலையைக் கண்டறிய தொடர் ரேடியோகிராஃப் பரிசோதனை நிகழ்த்தப்படும். சில சூழ்நிலைகளில், முதுகுத்தண்டின் தோற்றத்தை அறிந்துகொள்வதற்காக, MRI சோதனையும் நிகழ்த்தப்படும்.
நிற்கும் நிலையில் வளைவுத்தன்மையை சிறப்பாக அறிய முடியும். இதற்கு கோப் ஆங்கிள் என்ற அளவீட்டைப் பயன்படுத்துவர். கோப் ஆங்கிள் எனப்படுவது, இரண்டு கோடுகளுக்கு இடையில் குறிக்கப்படுவதாகும். அதாவது நோயின் தாக்கம் அல்லது வளைவு ஏற்பட்டிருக்கும் மேல் பகுதி மற்றும் அதன் முடிவுப் பகுதியை இணைக்கும் வகையில் இந்த அளவீடு வரையப்பட்டு ஆய்வு செய்யப்படும். இரு வளைவுத்தன்மையால் பாதிக்கப்பட்ட நோயாளியாக இருந்தால், இரு வளைவுகளிலும் இந்த அளவீடு கணக்கிடப்ப்படும். வளைவின் நெளிவுத்தன்மை அல்லது பிரைமரி மற்றும் காம்ப்பன்சேட்டரி வளைவுகளை அளவிடவும், சில நோயாளிகளுக்கு வெளிநோக்கிய படி அமைந்திருக்கும் வளைவை எக்ஸ்-ரே கொண்டு கண்காணிப்பர்.
AIS -க்கான மரபணு சோதனை ஆனது 2009 ஆம் ஆண்டில் இருந்து பயன்பாட்டில் இருக்கிறதெனினும் குழந்தைப் பருவ வளைவின் வளர்ச்சியை முயற்சிக்க, அந்த சோதனையானது இன்னும் மேல் கண்காணிப்பில் உள்ளது.
நோய்முன்கணிப்பு
வளர்ச்சி நிலை வெளிப்பாடைப் பொறுத்தே, இந்நோயின் ஆரம்பநிலையை அறிய முடியும். பொதுவாகவே, பெரிய வளைவுகளானது, சிறிய வளைவுகளைக் காட்டிலும் அதிகம் பாதிப்பை ஏற்படுத்தக்கூடியது. மார்புச் சிரை மற்றும் இருபக்க முதன்மை வளைவை ஒரு பக்க மார்புச்சிரை வளைவுடன் ஒப்பிடுகையில், இருப்பக்க தாக்கமே ஆபத்தானதாகும். எலும்புக்கூடு முழு வளர்ச்சி அடையாதவர்களுக்கும் இந்நோயின் பாதிப்பு அதிகம் உள்ளது. (அதாவது, பருவ வயதை அடையாதவர்கள்).
பதின்பருவத்தினருக்கான முதல் அறியா ஸ்கோலியோசிஸ் நோய்க்கான மரபணு சோதனை
ஜெனோமே-வைடு மையத்தின் ஆய்வின்படி, பருவ வயதின் நோய் முதல் அறியா நிலையுடன் ஒற்றை நியூக்ளியோடைட் பாலிமோர்பிசம் என்ற பாதிப்பு பாதிப்படைந்தவரின் டிஎன்ஏ -இல் இருப்பது கண்டறியப்பட்டுள்ளது. ஐம்பத்து மூன்று, பரம்பரை உதாரணங்கள் கிடைத்துள்ளன. ஸ்கோலியோசிஸ் நோயானது, பயோமெக்கானிக்கல் குறைபாடாக விவரிக்கப்படுகிறதெனினும், அதன் வளர்ச்சியானது வழக்கத்திற்கு மாறான தாக்கத்தைப் பொறுத்தது இல்லையெனில் ஹூயுடர்-வோக்மென் லா என்று அறியப்படுகிறது.
நிர்வகித்தல்
ஸ்கோலியோசிஸ் தொடர்பான பாரம்பரிய மருத்துவ மேலாண்மை சிக்கல் வாய்ந்தது மேலும் அது வளைவின் தீவிரம் மற்றும் எலும்புக்கூட்டின் வளர்ச்சி போன்றவற்றின்படி அது தீர்மானிக்கப்படுகிறது. இவை இரண்டும் அதன் வளர்ச்சி நிலையை அறிய உதவும்.
பிற மருத்துவங்கள்
உடல் வளர்ச்சி அடிப்படையிலான அறிவியல் ஆய்வுகளில், பிரேசிங் முறை உள்பட, பிசிக்கல் தெரபி மூலம் இதற்கு தீர்வு காண சில திட்டங்களைக் கொண்டும் சோதிக்கப்பட்டது. அறிவியல் சமூகத்தில், கிரொபிராக்டிக் மற்றும் பிசிக்கல் தெரபி மூலமாக இந்நோயை சரிபடுத்துவதில் சில பாதிப்புகள் உள்ளன என்று கண்டறியப்பட்டது. காரணம் அதில் பயன்படுத்தப்படும் மருத்துவ முறைகள்; மற்ற ஆய்வுகளைத் தவிர, இதில் சில ஆதரிக்கும்படி இருந்தன.
பிசியோதெரபி முறைகள்
ஸ்க்ரோத் முறை என்பது, ஸ்கோலியோசிஸ் நோய்க்கு அளிக்கப்படும், தீங்கற்ற ஒரு வகையான பிசியோதெரபி முறையாகும். 1920ஆம் ஆண்டில், ஐரோப்பாவில் நடத்தப்பட்ட இந்த சோதனை வெற்றியடைந்தது. ஸ்கோலியோசிஸ் நோயால் பாதிக்கப்பட்ட கத்ரீனா ஸ்க்ரோத் என்பவரால் ஜெர்மனி நாட்டில் கண்டுபிடிக்கப்பட்ட இந்த மருத்துவ முறையானது, அவரின் இந்த கண்டுபிடிப்பை மதிக்கும் வகையில் ஸ்கோலியோசிஸ் நோயால் பாதிக்கப்பட்டவர்களுக்கு கற்பிக்கப்படுகிறது. ஜெர்மனியில் உருவான இந்த மருத்துவ முறையானது ஸ்பெயின், இங்கிலாந்து, சமீபத்தில் அமெரிக்காவிலும் பின்பற்றப்படுகிறது. ஸ்கோலியோசிஸ் தொடர்பான இந்த முறைகள் அனைத்தும், வழக்கத்திற்கு மாறாக அமைந்திருக்கும் நரம்புதசையை (குறிப்பாக, பின்புறம், போதுமான வலிமை இல்லாமை போன்ற தாக்குதலை) சரிபடுத்துவதன் மூலம் குணமாக்கப்படுகிறதெனினும், சில குறிப்பிட்ட உடற்பயிற்சிகளால் குறைந்தபட்சமாவது நோயின் தீவிரம் குறைக்கப்படுகிறதென்று அறியப்பட்டுள்ளது.
வளர்ச்சியின் அடிப்படையில், 15 முதல் 20° வரையிலான அமைப்பின்படி இருக்கும் வளைவானது, பிசியோ-லாஜிக்-திட்டத்தின் மூலமும், 20 முதல் 30° வரையிலான வளைவுகளை சரிசெய்ய „3D-மேட்-ஈஸி“ என்ற முறையும் பயன்படுத்தப்படுகிறது. மருத்துவ மனையில் தங்கி சிகிச்சை பெறும் நோயாளிகளுக்கு இந்த திட்டம் சோதிக்கப்படுகிறது, ஆனால் 30° -க்கும் மேலான வளைவு கொண்டவர்களுக்கு, இவ்விரண்டு திட்டங்களின் செயல்முறைகளும் பரிசீலிக்கப்பட்டு முக்கியமான சிகிச்சை அளிக்கப்படுகிறது. ஸ்க்ரோத் முறை சிகிச்சை வழங்குவதும் இதில் பயனுள்ளதாய் அமைய வாய்ப்பிருக்கிறது. மிக முக்கியமான சோதனைகளில், மிகவும் திறமைவாய்ந்த பணியாளர்கள் பயன்படுத்தப்படுவர். சிகிச்சை மட்டும் எடுத்துகொண்டு செல்லும் நோயாளிகளுக்கு மருத்துவமனை வழங்கும் மறுவாழ்வு சீரமைப்பானது, மருத்துவமனைகளில் தங்கி சிகிச்சை பெறும் நோயாளிகளுக்கு சமமாக கவனிக்கப்படுகின்றது, சரியாக திட்டமிட்ட சோதனைகளின்படி சிகிச்சை அளிக்கும்போது சிகிச்சை மட்டும் எடுத்துக்கொண்டு செல்லும் வெளிப்புற நோயாளிகளும் மிகுந்த பயனைப் பெறுகின்றனர் இந்தக் குறைப்பாட்டை நீக்குவதற்கு, மிகச்சிறந்த மருத்துவத்தை வழங்குவதும் அவசியமாகிறது. அதற்கான செயல்விளக்கங்களைப் புரிந்துகொண்டு சிறந்த சிகிச்சையால் அந்நோயின் தாக்கத்தை குறைக்க முடியும்.
தொழில்ரீதியான சிகிச்சை முறைகள்
தொழில்ரீதியாக சிகிச்சை அளிக்கும் நிபுணர், காயம் அல்லது நலக்குறைவால் பாதிக்கப்பட்டவர்களுக்கு தகுந்த சிகிச்சை அளித்து அவர்கள் தங்களது அன்றாட பணிகளில் ஈடுபடும்படியான சிகிச்சையை அளிப்பார் ஸ்கோலியோசிஸ் நோயால் பாதிக்கப்பட்டவர், இம்முறை சார்ந்த நிபுணரிடம் சிகிச்சை எடுத்துக்கொள்ளும்போது, நோயாளிக்கு வேண்டிய அனைத்து உதவிகளையும் செய்து, சிகிச்சையின் மூலம் அவர் தேறி வருவதை அவருக்கு உணர்த்துவார். இதுபோன்ற உதவிகளும், வழங்கும் சிகிச்சைகளும் நோயாளிகளுக்கு ஆதரவு தந்து மற்றவர்களைப் போல் அவரும் தமது பணியை சிறப்புடன் ஆற்ற ஏதுவாய் அமையும்.
பிரேசிங் முறையில் வழங்கப்படும் சிகிச்சை
கடந்த பல ஆண்டுகளாக, ஸ்கோலியோசிஸ் நோய்க்கு சிகிச்சை அளிப்பதற்கு, பல விதங்களில் பிரேசிங் கருவிகள் உருவாக்கப்பட்டு வருகின்றன. பிரேசிங் முறையில் அளிக்கப்படும் சிகிச்சையில், வளைந்த எலும்புகள் மேலும் வளையாமல் தடுக்கும் வண்ணம், சரிபடுத்தக்கூடிய மருத்துவம் உண்டு என ஆய்வுகள் உறுதிப்படுத்தியுள்ளன. மற்றும் பிற ஆய்வுகளும், இந்நோய்க்கு பிரேசஸ் முறை மிகச்சிறந்த நிவாரணியாக இருப்பதாகவும் உறுதிசெய்துள்ளது. நோயால் பாதிக்கப்பட்டவர்கள் வழக்கமான தங்களது பணிகளைச் செய்ய இம்முறை உதவுவதாக தெரிவித்துள்ளனர். இதோடு மட்டுமின்றி, நோய் தாக்குதலுக்கு உள்ளானவர்கள், எப்படி உட்கார வேண்டும், படுக்க வேண்டும், என்பதும், தலையணைகள், வெட்ஜ்கள், ரோல்கள் மற்றும் செயற்கை எலும்பு உறைகள் போன்றவற்றை தனது உடல்நிலைக்கு தக்கவாறு எப்படி பயன்படுத்துவது என்பது குறித்தும் இந்த முறையில் அவர்களுக்கு விளக்கப்படுகிறது. ஏற்றுக்கொள்ளத்தக்க மற்றும் ஈடுசெய்யக்கூடிய விதத்தில் அமைந்திருக்கும் பல செயல்பாடுகள் இந்த முறையில் நோயாளிக்கு வழங்கப்பட்டு அவர்கள் மற்றவர்களைப் போல் சுதந்திரமாக வாழ உதவுகிறது.
சுய-கவனிப்பு